stanford-oval/wikipedia huggingface dataset:
Kalenteritytöt

| Kalenteritytöt> Calendar Girls |
| --- | --- |

Ohjaaja:  Nigel Cole
Käsikirjoittaja:   Tim Firth  Juliette Towhidi 
Tuottaja:  Nick Barton
Säveltäjä:  Patrick Doyle
Kuvaaja:  Ashley Rowe
Leikkaaja:  Michael Parker
Tuotantosuunnittelija:  Martin Childs
Pukusuunnittelija:  Frances Tempest
Pääosat:   Helen Mirren  Julie Walters  Linda Bassett  Annette Crosbie  Celia Imrie  Penelope Wilton 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Touchstone Pictures
Levittäjä:  Walt Disney Studios Motion Pictures Fandango at Home (käännä suomeksi) Disney+
Ensi-ilta:  2003
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kalenteritytöt (Calendar Girls) on vuonna 2003 ensi-iltansa saanut Nigel Colen ohjaama brittiläinen elokuva. Tositapahtumiin perustuva tarina kertoo yorkshirelaisesta naisporukasta, jotka päättävät tehdä alastonkalenterin kerätäkseen rahaa leukemian tutkimukseen. Pääosia esittävät Helen Mirren, Julie Walters, Linda Bassett, Annette Crosbie, Celia Imrie ja Penelope Wilton.
Näyttelijät

| 0 | 1 | 2 |
| --- | --- | --- |
|  Helen Mirren  | … |   Chris Harper   |
|  Julie Walters  | … |   Annie Clarke   |
|  Penelope Wilton  | … |   Ruth Reynoldson   |
|  Linda Bassett  | … |   Cora   |
|  Annette Crosbie  | … |   Jessie   |
|  Celia Imrie  | … |   Celia   |
|  Geraldine James  | … |   Marie   |
|  Philip Glenister  | … |   Lawrence Sertain   |
|  Ciarán Hinds  | … |   Rod Harper   |
|  John Alderton  | … |   John Clarke   |
|  George Costigan  | … |   Eddie Reynoldson   |
Arvioita

Turun Sanomien Päivi Valotien mielestä tositapahtumiin perustuva tarina muistuttaa alkuasetelmaltaan miehistä kertovaa elokuvaa Housut pois! (1997). Se pysyy hänestä mukavasti todenmakuisena pikkukomediana Hollywoodiin sijoittuvaa loppuratkaisua lukuun ottamatta, jota vaivaa pateettinen paisuttelu.
Käännös suomeksi
Phish

| Phish |
| --- | --- |
 Phish vuonna 2009
Tiedot
Toiminnassa:  1983–2004, 2009–
Tyylilaji:  rock, funk rock, folk rock
Kotipaikka:   Burlington, Vermont, Yhdysvallat
Laulukieli:  englanti
Jäsenet:   Trey Anastasio  Jon Fishman  Mike Gordon  Page McConnell 
Entiset jäsenet:   Jeff Holdsworth  Marc Daubert 
Levy-yhtiö:   Elektra Records  Rhino/WMG  JEMP Records  MapleMusic Recordings (Kanada) 
Aiheesta muualla
Kotisivut
Infobox OKNimi-testi OK: 
Phish on yhdysvaltalainen rockyhtye Vermontista. Se perustettiin Vermontin yliopistolla vuonna 1983. Phish on varsin suosittu esiintyjä, erityisesti opiskelijapiireissä. Pohjois-Amerikan ulkopuolella ei ole ollut mainittavampaa menestystä. Levymyynnin suhteen Phish ole ollut Yhdysvalloissakaan mikään tähti, parhaiten myynyt albumi, Billy Breathes, nousi Billboardin listan seitsemänneksi. Tosin monet albumit ovat myyneet pitkällä aikavälillä paljon. Yhtyeellä on kuitenkin vahva kulttimaine ja sillä on poikkeuksellisen uskollinen fanikunta.
Phishin musiikki omalaatuinen sekoitus eri tyylisuuntia. Heidän musiikistaan voi löytää vaikutteita funkista, folkista, countrystä, bluegrassista, psykedeelisestä sekä progressiivisesta rockista. Yhtyeen musiikissa on vahvoja vaikutteita myös jazzista. Etenkin yhtyeen live-esiintymisissä, heillä on tapana improvisoida, niin että esitettävä kappale muuttuu keikoilla moneen suuntaan. Samoin teki Grateful Dead, jonka seuraajana Phishiä on pidetty.
Jäsenet

Trey Anastasio, kitara ja laulu
Mike Gordon, basso
Jon Fishman, rummut
Page McConnell, koskettimet 1985-
Jäsenet > Entiset jäsenet

Marc Daubert, lyömäsoittimet (1984-1985)
Jeff Holdsworth, kitara (1983-1986)
Diskografia

The White Tape, kasetti, omakustanne, 1986, CD (1998)
The Man Who Stepped Into Yesterday, omakustanne, (1987)
Junta, (1988)
Lawn Boy, (1990)
A Picture of Nectar, (1992)
Rift, (1993)
Hoist, (1994)
A Live One, (1995) (live)
Billy Breathes, 1996
Slip Stich and Pass, (1997) (live)
The Story of the Ghost, (1998)
Hampton Comes Alive, (1999) (6CD, live)
Farmhouse, (2000)
The Siket Disc, internet-sivuilta ladattava albumi, (2000)
Round Room, (2002)
Undermind, (2004)
New Year's Eve 1995 - Live at Madison Square Garden, (2005) (live)
Live in Brooklyn, (2006) (live)
Colorado '88, (2006) (live)
Joy, (2009)
Fuego, (2014)
Big Boat, (2016)
Diskografia > Live-albumisarjat

Live Phish Series, 20 kokonaista konserttia, 2001-2003
Bonus Shows, seitsemän konserttia, 2004-2005
Diskografia > Videot ja DVD:t

Tracking, 1994, VHS-dokumentti
Bittersweet Motel, 2001, dokumentti
Live in Vegas, 2002, live
Specimens of Beauty, 2004, dokumentti
It, 2004, live
Live in Brooklyn, 2006, live
DVD:nä, ellei toisin mainita.
Aiheesta muualla

phish.net
Pilahvi

Pilahvi, pilav tai pilaf tai plov (ven. плов), pulau, pulao, tai polu on etenkin monissa Aasian muslimivaltaisissa maissa tunnettu, alkujaan ehkä persialainen riisiruoka. Sen runkona on tavallisesti öljyssä paistettu ja edelleen liha- tai kasvisliemessä kypsennetty riisi. Lisäksi ruuassa on esimerkiksi vihanneksia (kuten sipulia, valkosipulia, porkkanaa), hedelmiä (esimerkiksi rusinoita, taateleita), lihaa, kalaa tai pähkinöitä sekä suolaa ja muita mausteita. Liha, kastike tai voisula kaadetaan tavallisesti annoksen päälle tai sekoitetaan riisiseoksen joukkoon mutta saatetaan tarjoilla erillisestä astiastakin.
Intialaisessa keittiössä pilahvi tehdään perinteisesti basmatiriisistä. Pulao- tai pilahviriisistä on lukuisia eri versioita. Yksinkertainen lisäketyyppinen riisi syntyy esimerkiksi kardemummasta, voista tai kasvisöljystä, keitetyistä herneistä (tai porkkanaraasteesta) ja basmatiriisistä. Esimerkiksi pähkinäpilahvia intialaisittain valmistettaessa paksupohjaisessa kattilassa voidaan paistaa ensin valkosipulia ja porkkanaraastetta. Muutaman minuutin jälkeen lisätään mausteet (esimerkiksi jauhettua korianteria, muutama vihreä kardemumma, mustia sinapinsiemeniä, jeeran siemeniä) ja vedessä 20-30 minuuttia lionnut, hyvin valutettu riisi. Seosta paistetaan pari minuuttia sekoitellen. Joukkoon lisätään kasvislientä, laakerinlehti, suolaa ja pippuria. Seos kiehautetaan ja annetaan kypsyä kymmenkunta minuuttia miedommalla lämmöllä. Pannu nostetaan liedeltä ja annetaan vetäytyä 5 minuuttia kannen alla. Laakerinlehti ja kardemummat poistetaan kypsästä riisistä. Annos koristellaan ennen tarjoilua esimerkiksi cashew- ja saksanpähkinöillä ja korianterinlehdillä.
Pilahvista on tehty myös muunnoksia korvaamalla riisi jollain muulla viljalla.
Iranilaista, erilaisilla pähkinöillä, manteleilla ja rusinoilla päällystettyä pilavia.
Uiguurien polua eli pilafia lihan kanssa.
Tadžikki valmistaa riisistä, porkkanasta, sipulista ja mausteista pilahvia lampaanlihan kanssa.
Afganistanilaisessa qabuli pulaussa on esimerkiksi riisiä, sipulia, porkkanaa, lammasta ja rusinoita.
Intialaista pilahvia (riisiä) seuranaan kanatikkaa ja raitakastiketta.
Eräs bengalilainen kasvispilahvi, jossa on riisin lisäksi mm. papuja ja pähkinöitä.
Pilahvi katuruokana (Kiova, Ukraina)
Aiheesta muualla

Kuvia tai muita tiedostoja aiheesta Pilahvi Wikimedia Commonsissa
Uzbek plov (englanniksi) (bbcgoodfood.com)
Plov – Плов (englanniksi) (olgasflavorfactory.com)
Plov (venäjäksi) (russianfood.com)
All about pulao or pilaf (Arkistoitu – Internet Archive) (englanniksi) (khanapakana.com)
Broileripihvit ja hedelmäinen pilahvi (Arkistoitu – Internet Archive) (pirkka.fi)
Sapuskaa, harashoo! – Plov (MTVuutiset.fi)
Pilahviriisi filotaikinakuoressa - Yufkali pilav (Arkistoitu – Internet Archive) (superkokki.com)
Piotr Anderszewski

Piotr Anderszewski (2009)
Piotr Anderszewski (s. 4. huhtikuuta 1969 Varsova) on puolalainen pianisti.
Anderszewski aloitti pianonsoiton 6-vuotiaana. Sittemmin hän opiskeli Lyonissa, Strasbourgissa, Chopin-musiikkiyliopistossa ja Etelä-Kalifornian yliopistossa. Italiassa hän osallistui Fou Ts'ongin, Murray Perahian ja Leon Fleisherin pitämille mestarikursseille. Anderszewski osallistui Leedsin kansainväliseen pianokilpailuun vuonna 1990 eikä tullut palkituksi, mutta sai huomiota Ludwig van Beethovenin Diabelli-muunnelmien tulkinnallaan. Kilpailun jälkeen pianisti teki debyyttinsä Wigmore Hallissa. Vuodesta 1990 saakka hän on asunut ulkomailla, pääasiassa Pariisissa.
Anderszewski on kiertänyt kansainvälisesti Viktoria Mullovan kanssa. Hänen muita yhteistyökumppaneitaan kamarimusiikissa ovat olleet Andrzej Bauer ja sisko, viulisti Dorota Anderszewska. Ensilevytyksensä Anderszewski teki Mullovan kanssa Claude Debussyn, Leoš Janáčekin ja Sergei Prokofjevin sonaattien tulkinnoilla. Ensimmäisellä sooloalbumillaan Anderszewski soitti Johann Sebastian Bachin, Ludwig van Beethovenin ja Anton Webernin teoksia. Lisäksi hän on levyttänyt Robert Schumannin, Wolfgang Amadeus Mozartin, Frédéric Chopinin, Karol Szymanowskin ja Dmitri Šostakovitšin teoksia. Monilla levytyksillään Anderszewski on saanut palkintoja, kuten Echo Klassik -palkintoja ja BBC Music Magazinen palkintoja. Vuosina 2001 ja 2005 hän oli ehdolla Grammy-palkinnon saajaksi.
Orkestereita, joiden kanssa Anderszewski on soittanut, ovat olleet muiden muassa Berliinin filharmonikot, Lontoon sinfoniaorkesteri, Royal Philharmonic Orchestra, Philadelphian orkesteri ja Concertgebouw-orkesteri. Vuonna 2015 hänelle myönnettiin Polonia Restituta -ritarikunnan risti.
Anderszewski on esiintynyt eräissä dokumenteissa, kuten Bruno Monsaingeonin taiteilijakuvassa Piotr Anderszewski – Unquiet Traveller. Vuonna 2016 Anderszewski itse teki Varsovaa kuvaavan elokuvan Je m'appelle Varsovie.
Kalevi Sylander

| Kalevi Sylander> Henkilötiedot |
| --- | --- |
Koko nimi:  Kalevi Kaapo Sylander
Syntynyt: 18. toukokuuta 1931 Helsinki
Kuollut: 13. tammikuuta 2014 (82 vuotta) Vantaa
Kansalaisuus:   Suomi
Koripalloilija
Lempinimi:  Syltty
Pituus:  180 cm
Pelaajaura
Seurajoukkueet
1948 1954–1959:   Elannon Isku  Helsingin Jyry
Maajoukkueet
1950–1959:   Suomi
Ottelut (pisteet):  47 (130)
Aiheesta muualla
FIBA
Kalevi Kaapo ”Syltty” Sylander (18. toukokuuta 1931 Helsinki – 13. tammikuuta 2014 Vantaa) oli suomalainen koripalloilija, jonka pelaajaura ajoittui 1950-luvulle. Hän kilpaili yksissä olympia- ja kolmissa EM-kisoissa ja saavutti seuratasolla kolme SM-pronssia.
Sylander kuului Suomen maajoukkueeseen vuosina 1950–1959 pelaten 47 ottelussa 2,8 pisteen ottelukohtaisella keskiarvolla. Helsingin kesäolympialaisissa 1952 Sylanderin edustama Suomi sijoittui 15:nneksi. Euroopan-mestaruuskilpailuissa Suomi sijoittui 1951 yhdeksänneksi, 1955 kymmenenneksi ja 1957 11:nneksi. Lisäksi Sylander kuului Suomen MM-karsintajoukkueeseen vuonna 1950. Miesten SM-sarjassa Sylander pelasi vuoteen 1959 asti ja saavutti SM-pronssia vuosina 1948, 1956 ja 1958.
Sylander kuoli 82-vuotiaana.
Pieni-Loppanen

| Pieni-Loppanen |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°02′36″N, 25°59′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Isoon Jouhtjärveen 
Järvinumero:  14.235.1.003
Mittaustietoja
Pinnankorkeus:  159,1 m  
Pituus:  200 m  
Leveys:  80 m  
Rantaviiva:  0,437 km  
Pinta-ala:  0,834 ha  
Saaria:  ei saaria 
 fiPieni-Loppanen 
Pieni-Loppanen  on Keski-Suomessa Toivakassa Vihijärven kylän lähellä sijaitseva lampi.
Maantietoa

Lammen pinta-ala on 0,8 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Vihijärven valuma-alueeseen (14.235) se kuuluu. Lammen vedenpinnan korkeus on 159,1 metriä mpy.
Perustuu tositapahtumiin

| Perustuu tositapahtumiin Kimmo Liskomäen Pitkät Kalsarit |
| --- | --- | --- |

Studioalbumin tiedot
 Julkaistu: 18. kesäkuuta 2008
 Tyylilaji: ramopunk
 Kesto: 33.02
 Levy-yhtiö: Rocket Records
Kimmo Liskomäen Pitkät Kalsarit -yhtyeen muut julkaisut
| Liskoelämää 2005 | Perustuu tositapahtumiin 2008 |   |
Perustuu tositapahtumiin on Kimmo Liskomäen Pitkät Kalsarit -yhtyeen kolmas studioalbumi. Se julkaistiin 18. kesäkuuta 2008.
Kappaleet

Mä Haisen Rock’n’rollille – 2.36
Luodinkestävä poikaystävä – 1.23
Teiden ritari – 1.58
Fikkarin patteri – 1.31
Sä et saa mua kii – 2.06
Sankari duunissa – 2.49
Mä en halua nähdä sua enää ikinä – 1.36
Jäätelöauto – 2.38
Kropassa karvoja – 1.54
Elämää – 0.40
Kengännauhat liian tiukalla – 1.31
Se en ollut mä – 1.58
Kännissä on ikävä nukkua – 1.53
Motorheadin Lemmy – 2.57
Miksi menet pois – 3.04
Koulun penkille – 2.28 (solistina Mariska)
Kokoonpano

Iso-Jarnold – laulu
Juhani Liskomäki – basso ja laulu
Tee Tee Saari – kitara
Bee Bee Backman – rummut
Kimmo Liskomäki – kapellimestari
Arvostelut

Etelä-Suomen Sanomat:
Pašman

Pašman
Pašmanin sijainti Adrianmerellä.
| --- | --- |
Sijainti:  Zadarin piirikunta Kroatia
Vesialue:  Adrianmeri 
Pinta-ala:  60,11 km²
| --- | --- |
Asukasluku:  n. 2 800
Suurin kaupunki:  Pašman
muokkaa - muokkaa wikitekstiä - muokkaa Wikidataa
Pašman on suurehko saari Adrianmeressä, Kroatian rannikolla, Zadarin saaristossa. Sen pinta-ala on 60,11 neliökilometriä. Saarella on noin 2 800 asukasta. Saaren korkein kohta on Bokolj, joka on 272 metriä merenpinnan yläpuolella.
Näkymä Tkoniin.
Pašmanin suurin kaupunki on Pašman, joka on pieni, historiallinen paikkakunta. Kaupunki sijaitsee saaren koillisrannalla 25 kilometriä etelään Zadarista ja 5 kilometriä luoteeseen Biograd na Morusta.
Muita saaren paikkakuntia ovat Banj, Dicmo, Dopropoljana, Kraj, Mrljane, Nevidjane, Tkon ja Zdrelac.
Pašmanille on autolauttayhteys mantereelta Biograd na Morusta Tkoniin. Pašmanilta on lisäksi siltayhteys Ugljanin saareen.
Aiheesta muualla

Kuvia tai muita tiedostoja aiheesta Pašman Wikimedia Commonsissa
Pithári

| Pithári Πιθάρι |
| --- | --- |
 Pithári
 Koordinaatit: 35°30′56″N, 24°6′27″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401020101
Väkiluku (2011):  1 724
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pithári (kreik. Πιθάρι) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Pithári on osa Arónin kyläyhdyskuntaa. Kylän väkiluku on 1 724 (vuonna 2011).
Pithári sijaitsee Akrotírin niemimaan eteläosassa noin 8,5 kilometriä itään Chanián keskustasta. Se on nykyään käytännössä Chanián esikaupunkialuetta. Pithárin ympärillä sijaitsevat muun muassa kylät Ágios Nikólaos, Argoulidés ja Anemómyloi. Chanián kansainvälinen lentoasema sijaitsee noin neljä kilometriä kylästä itäkaakkoon.
Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Kaldea

Kaldea on Irakissa vanhalla ajalla sijainneesta Babyloniasta käytetty hellenistinen nimitys. Uus-Babyloniaa, jonka eräs kuningas Nebukadressar II valtasi Jerusalemin, sanotaan monesti Kaldean dynastiaksi. Kaldea tunnettiin oraakkeleistaan (Kaldean oraakkelit), maageistaan, mytologiasta ja astrologiasta. Nimi Kaldea viittaa nimenomaan Etelä-Babyloniaan, joka oli noin 600 kilometriä pitkä tulvatasanko.
Aiheesta muualla

Jewish Encyclopedia: Chaldea
Encyclopedia Britannica: Chaldea
Study Light: Kasidy
The Chaldean Church: The Christians in Iraq
Magic of the Egyptians and Chaldeans
Luettelo Wimbledonin miesten nelinpelin voittajista

Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa.
Pithoragarhin piirikunta

Pithoragarhin piirikunta (hindiksi पिथौरागढ़ ज़िला, Pithaurāgaṛha zilā, sanskritiksi पिथौरागढमण्डलम्, Pithaurāgaḍhamaṇḍalam) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Kiinaan, idästä Nepaliin, etelästä Almoran ja Champawatin piirikuntiin ja lännestä Chamolin ja Bageshwarin piirikuntiin.
Pašozero

| Pašozero Пашозеро |
| --- | --- |
Valtio:  Venäjä
Subjekti:  Leningradin alue
Piiri:  Tihvinä
Hallinto:  
 – Hallinnon tyyppi:  Maalaiskunta
Väkiluku (2010):  770
Infobox OKVirheellinen NIMI-arvo: 
Pašozero (ven. Пашо́зеро, vepsäksi Paks’jär’v) on kylä ja maalaiskunta Leningradin alueen Tihvinän piirissä Venäjällä. Se sijaitsee Pašozerojärven pohjoisrannalla noin 80 kilometriä Tihvinästä koilliseen. Kylässä on 460 ja kunnassa 770 asukasta (vuonna 2010).
Vanhin maininta Pašozerosta on 1300-luvun novgorodilaisessa tuohikirjeessä. Myöhemmältä ajalta tunnetaan Pašozeron pogosta. Nykyinen kylä on levittäytynyt järven rannalle kolmen kilometrin pituudelta. Sen historiallisia osia ovat Panjovo, Pogost, Skopljajevo, Stroika ja Tsarski posjolok. Kylässä on kulttuuritalo, kirjasto, käsityökoulu sekä ympäröivän Vepsän metsä -luonnonpuiston museo.
Pašozeron kunta sijaitsee Tihvinän piirin itäosassa. Se rajoittuu pohjoisessa Podporožjen piiriin, idässä Vologdan alueeseen, kaakossa Boksitogorskin piiriin, etelässä Šugozeron ja lännessä Gankovon kuntiin sekä luoteessa Lotinapellon piiriin. Kunnan pinta-ala on 1108 neliökilometriä. Seudulla virtaavat Kapša-, Genuja- ja Tšogajoet. Suurimpia järviä ovat Pašozero, Kapšozero, Lerinskoje, Dolgozero, Pupozero ja Šigolskoje. Keskuskylän lisäksi kuntaan kuuluu 14 kylää: Bereg, Birjutšovo, Haragenitši, Kontšik, Koptjajevo, Korbenitši, Kuznetsova Gora, Lukino, Njurgovitši, Ozrovitši, Strelkovo, Tšoga, Urja ja Ust-Kapša.
Aiheesta muualla

Pašozeron kunta Leningradin alueen sivustolla (venäjäksi)
Pašozero Leningradin alueen kulttuuri -tietosanakirjassa[vanhentunut linkki] (venäjäksi)
Pikérmi

| Pikérmi Πικέρμι |
| --- | --- |
 Kunnallisyksikön sijainti
 Pikérmi
 Koordinaatit: 38°0′8″N, 23°56′28″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Rafína-Pikérmi
Hallinto:  
 – Asutustyyppi:  kunnallisyksikkö, entinen kaupunkikunta, kaupunki
 – Kallikrates-koodi:  491002
Väkiluku (2011):  7 175
 – Kaupunki­yhdys­kunta:  7 175
 – Kaupunki:  2 009
Aikavyöhyke:  UTC+2
 – Kesäaika:  UTC+3
Postinumero:  190 09
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Pikérmi (kreik. Πικέρμι) on Kreikan kaupunki sekä samanniminen Rafína-Pikérmin kunnan kunnallisyksikkö (Δημοτική Ενότητα Πικερμίου, Dimotikí Enótita Pikermíou) ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 7 175 ja varsinaisen Pikérmin kaupungin väkiluku 2 009 (vuonna 2011).
Pikérmin kaupunki ilmasta.
Pikérmin kaupunki sijaitsee Mesógeian tasangolla Ateenan metropolialueen itälaidalla linnuntietä noin 20 kilometriä itään Ateenan keskustasta. Pikérmin kunnallisyksikkö käsittää Rafína-Pikérmin kunnan länsiosan. Sen suurin asutus on Ntráfin kaupunki.
Pikérmi oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rafína-Pikérmin kunnaksi yhdessä Rafínan kanssa, jolloin se muuttui uuden kunnan kunnallisyksiköksi.
Kunnallisyksikön osat

Pikérmin kunnallisyksikkö muodostuu seuraavista kaupunkiyhdyskunnista ja asutuksista:
| Kaupunki tai muu asutus | Väkiluku (2011) |
| --- | --- |
Dióni: 2 111
Ntráfi: 3 055
Pikérmi: 2 009
Yhteensä: 7 175
Aiheesta muualla

Kuvia tai muita tiedostoja aiheesta Pikérmi Wikimedia Commonsissa
Peltolan koulu

| Peltolan koulu |
| --- | --- |
 Peltolan koulu on suuri vantaalainen yläkoulu.
Sijainti:  Lummetie 27 B, 01300 Vantaa
Koordinaatit:  60.2984°N, 25.0280°E
Tyyppi:  suomenkielinen yläkoulu
Rehtori:  Ville Ylianunti, apulaisrehtori Ville-Veikko Torniainen
Luokat:  7–9
Oppilaita:  616 (2019)
Verkkosivut
Peltolan koulu on Tikkurilan urheilupuistossa sijaitseva peruskoulun 7.-9. luokkien koulu.
Peltolan koulu eli Vantaan peltsi tai vain Peltsi on suomenkielinen yläkoulu Viertolan kaupunginosassa Tikkurilan suuralueella Vantaalla. Syksyllä 2023 koulussa opiskeli noin 700 oppilasta ja 60 opettajaa. Koulun ympäristössä sijaitsevat muun muassa Urheilupuiston päiväkoti sekä Tikkurilan urheilupuisto uima- ja urheiluhalleineen.
Koulurakennus on valmistunut vuonna 1974. Pitkäaikaisena rehtorina toimi koulun alkuvuosina Esko Leino. Leinon jälkeen rehtorina toimivat Juha Jauho sekä Irja Ansalehto-Salmi. Syksystä 2016 loppuvuoteen 2022 koulun rehtorina toimi Tiina Relander. Keväästä 2023 koulun rehtorina on toiminut Ville Ylianunti.[lähde? ]
Kalenat

Kalenat (aiemmin Lasten Kalenat) on Lappeenrannassa järjestettävä kaikille lapsille avoin kulttuuritapahtuma, jonka esiintyjinä ovat lapset eri puolilta Suomea. Kalenoissa lapset voivat esittää taitojaan ja oppia uutta taiteen ammattilaisten ohjauksessa. Taiteidenvälinen ohjelma sisältää tanssia, teatteria, musiikkia ja sirkusta sekä eri taiteenalojen työpajoja. Mukana on myös kansainvälisiä vieraita.
Tapahtuman järjestävät Suomen Nuorisoseurat yhdessä Saimaan piirijärjestönsä kanssa. Aikaisemmin tapahtumaan järjestämisvastuu oli Kalevan Nuorten Liitolla, joka oli nuorisoseuraliikkeen lasten kasvatus- ja kulttuurijärjestö. Vuoden 2013 alussa tapahtuneen organisaatiouudistuksen myötä Kalevan Nuorten Liiton toiminnot yhdistettiin osaksi Suomen Nuorisoseurojen toimintaa.
Seuraavan kerran Kalenat järjestetään to-su 8.-11.6.2023 Lappeenrannassa.
Historia

Ajatus Lasten Kalenoiden järjestämisestä syntyi Kalevan Nuorten Liiton toimijoiden piirissä jo 90-luvun puolivälissä, jolloin etenkin lasten kansantanssitoiminnasta vastaavat henkilöt toivat esiin tarpeen lasten valtakunnallisen tapahtuman järjestämisestä.
Pääajatus oli, että Suomeen luodaan kansainvälinen lastenkulttuuritapahtuma, joka on määrävuosin toistuva ja joka vakiinnutetaan samalle paikkakunnalle. Tapahtumasta haluttiin muodostaa merkittävä lisä suomalaiseen festivaalien kirjoon, jossa ei ole kuin muutama lasten tapahtuma.
Ensimmäinen Lasten Kalenat järjestettiin vuonna 1999.
Esiintyviä lasten kulttuuriryhmiä Lasten Kalenoihin on osallistunut Irlannista, Etelä-Koreasta, Puolasta, Virosta, Venäjältä, Unkarista ja Liettuasta. Kansainvälisiä vieraita on kussakin tapahtumassa ollut yhteensä 70-120 henkilöä.
Vuoden 2007 Kalenat pidettiin 6.-10. kesäkuuta. Sen kansainväliset vieraat olivat Tapiomente Tacegyeuttes Unkarista, Pieni Gornitsa Petroskoista, Ranferi Aguilar Guatemalasta ja Trepse Liettuasta.
Vuoden 2009 Kalenat järjestettiin 3.-7. kesäkuuta. Ulkomaisia esiintyjiä olivat teatteristudio Peremena ja tanssiryhmä Uchypi (Satakieli)Venäjältä.
Tapahtuman suojelijoina ovat toimineet eduskunnan puhemies Riitta Uosukainen vuonna 1999, tasavallan presidentti Tarja Halonen 2001, puhemies Paavo Lipponen 2003, lapsiasiavaltuutettu Maria-Kaisa Aula vuonna 2007 ja pääministeri Matti Vanhanen 2009.
Kalevan Nuorten Liiton toiminnan loputtua Kalenoiden pääjärjestäjä on vuodesta 2013 lähtien ollut Suomen Nuorisoseurat .
Kalenat nimenä

Kalenat on karjalainen sana, joka tarkoittaa nurkkatansseja. Nurkkatanssit olivat 1800-luvun lopun ja 1900-luvun alun nuorison ”kotibileitä”, joissa herrasväen lähdettyä nuoret tanssivat pelimannin tahdittamana tuvan lattialla tai ladossa.
Aiheesta muualla

https://kalenat.nuorisoseurat.fi/
http://www.nuorisoseurat.fi/